alexandrainst/scandi-wiki huggingface dataset:
Einar Iveland

Einar Iveland (født 9. mai 1892 i Iveland, død 15. mai 1975) var stortingsrepresentant for Venstre fra Aust-Agder fra 1945-, men ble ikke gjenvalgt i 1954. Han hadde vært vararepresentant i perioden 1934-1936. I den perioden han var fast representant, var han medlem av skog-, vassdrags- og industrikomiteen. 

Etter først å ha gått på Setesdal landbruksskole gikk Einar Iveland på Kristiansand lærerskole hvor han ble ferdig i 1917. Han hadde deretter lærerstillinger på Farsund middelskole, Agder Folkehøgskole og Aust-Agder fylkesskole før han i 1928 ble lærer på Iveland skole. Denne stillingen hadde han til 1959. Han var også kirkesanger i Iveland kirke. 

I 1933 ble han valgt inn i Iveland formannskap og fra 1934 til 1942 var han ordfører i kommunen. Under krigen ble han avsatt, men i 1945 kom han tilbake i vervet og var ordfører til 1950, da han ble valgt inn på Stortinget. Han var også fylkesordfører fra 1945 til 1949. 

Iveland hadde mange styreoppgaver. Han var medlem av Aust-Agder fylkesskolestyre fra 1946 til 1957 og formann i styret for Aust-Agder landbruksskolen fra 1955 til 1959. Han var medlem av Statens samferdselsråd 1948 til 1964 og medlem av bestyrelsen for Norges Bank, avdeling Arendal 1957-1960, formann 1960-1963. Han var formann i Aust-Agder Venstrelag fra 1946 til 1954, og også medlem av Venstres landsstyre fra 1948 til 1956. Fra 1952 til 1955 var han nestformann i Norges Bondelag.

Heder 
 Finlands Maalaiskuntien Lütos häderst. i gull 1956
 Sv. Landkom. Förb. gullmedalje 1956
 Ridder av Dansk dannebrogs orden 1957
 Kongens fortjenstmedalje i gull 1962

Referanser

Kilder 
 Einar Iveland hos stortinget.no

Eksterne lenker 
 

Stortingsrepresentanter for Aust-Agder
Stortingsrepresentanter fra Venstre
Stortingsrepresentanter 1950–1953
Ordførere i Iveland
Elijah Motonei Manangoi

Elijah Motonei Manangoi (født 5. januar 1993) er en kenyansk internasjonal mellomdistanseløper, som har spesialisert seg på 1500 meter. Han fikk sølv på denne distansen ved VM i friidrett 2015 og gull i VM i friidrett 2017. Hans personlige rekord er på 3:29,67, satt ved Herculis-stevnet i 2015.

Idrettskarriere 
Manangoi deltok ved Samveldelekene 2014, der han kvalifiserte seg til finalen på 1500 meter. I finalen løp han sist i mål på 3:45,47, og endte på 12.-plass. 

Han kvalifiserte seg til VM i friidrett 2015 i Beijing, der han deltok på 1500 meter. I finalen løp han inn til 2.-plass, med tiden 3:34,63, bak sin landsmann Asbel Kiprop. Han kom på 2.-plass på 1500 meter ved Weltklasse Zurich i september 2015.

Referanser

Eksterne lenker 
 
  Profil hos All-Athletics 

Kenyanske mellomdistanseløpere
Verdensmestere i friidrett for Kenya
VM-sølvmedaljevinnere i friidrett for Kenya
Gullmedaljevinnere under samveldelekene for Kenya
Afrikamestere i friidrett for Kenya
Deltakere for Kenya under Sommer-OL 2016
Friidrettsutøvere under Sommer-OL 2016
Deltakere for Kenya under VM i friidrett 2015
Deltakere for Kenya under VM i friidrett 2017
Deltakere for Kenya under Afrikamesterskapet i friidrett 2018
Deltakere for Kenya under Samveldelekene 2018
Friidrettsutøvere under Samveldelekene 2018
Bobby Clark

Robert Edwin Clark (født 16. juni 1888, død 12. februar 1960), kjent som Bobby Clark, var en minstrel, vaudeville utøver på scene, i  film, fjernsyn og  sirkus. Kjent for sine fargede briller var han en del av et lag av komikere som arbeidet sammen med Paul McCullough i 36 år.

Tidligere år 
Han ble født i Springfield, Ohio. Mens han fremdeles gikk på grunnskolen, dannet han sammen med en venn og klassekamerat, Paul McCullough, et akrobatisk og minstrel show, senere kalt Ringling Brothers' Circus. Sammen arbeidet de som klovner fra 1906 til 1912. I 1912 hadde de sin debut i vaudeville med en pantomime, en enkel forestilling med en stol plassert på et bord. I 1922  deltok de i Irving Berlins Broadway-show Music Box Revue.

Filmkarriere 
Fra 1929 gjorde de om lag 35 korte komediefilmer for FOX og RKO, noen eksisterer fortsatt.

Clark og McCullough spilte sammen frem til mars 1936 da McCullough begikk selvmord.

I 1939 opptrådte Clark på Broadway i The Streets of Paris, sammen på scenen i en forstilling med Abbott og Costello

Clark opptrådte på fjernsyn 1950–51 i reklameinnslaget The Colgate Comedy Hour; likevel Clarks fire episoder, ble sponset av Frigidaire med tittelen  The Comedy Hour.

The Goldwyn Follies, hans siste og eneste film uten Paul McCullough i 1938 var den første Technicolor film produsert av Samuel Goldwyn

Clark og McCulloughs kortfilmer var lavet for voksne og med Clark som hadde skrevet de fleste dialoger. Som Wheeler og Woolseys filmer ble de ikke sendt på fjernsyn, da de ble betraktet som for vulgære. Så de fikk ikke nyte samme populæritet som  The Three Stooges eller Laurel og Hardy

Scenearbeider 
Han opptrådte på Broadway i  Ziegfeld Follies i1936. Hans reputasjon vokste da han taklet roller i stykker som Sheridans The Rivals, så vel som i musikale komedier og revyer.

I 1942 satte regissør Mike Todd ham til å spiller i fem Broadway show, alle ble vellykket: musikalen Star and Garter med Gypsy Rose Lee (1942–43); Cole Porter, musikalen  Mexican Hayride (1944–45); Molière’s The Would-Be Gentleman (1946) og revyen As the Girls Go (1948) samt Michael Todd's Peep Show (1950).

Etter sin pensjonering spilte han på turne med Damn Yankees, 1956–58, i en rolle skapt på Broadway av Ray Walston

Så vel som hans kjente opptredener på scene og i film, regisserte Clark og opptrådte i komedier som Congreves Love For Love, og samtidig ved American Theater Wing.

Bobby Clark døde i New York City i 1960.

Personlig liv 
Han var gift med Angele Gaignat fra 1923 til hennes død.

Filmografi (utvalg) 
 Two Flaming Youths (Paramount) (1927)  
 Scratch-As-Catch-Can (1931)
 Kickin' the Crown Around (1933)
 The Gay Nighties (1933)
 Alibi Bye Bye (1935)
  The Goldwyn Follies (1938)

Referanser

Eksterne lenker 
  
 "Laugh With Clark and McCullough"

Personer fra Springfield i Ohio
Sirkusartister
Ronald Musagala

Ronald Musagala (født 16. desember 1992) er en ugandisk friidrettsutøver som konkurrerer i mellomdistanseløp. Han representerte landet sitt under VM i friidrett 2015 i Beijing, der han ble slått ut i de innledende rundene på 1500 meter.

I 2021 representerte han Uganda på øvelsen 1500 meter under Sommer-OL 2020 arrangert i Tokyo der han løp forsøksheat, men fullførte ikke.

Referanser

Eksterne lenker 
 

Ugandiske mellomdistanseløpere
Deltakere for Uganda under Sommer-OL 2016
Friidrettsutøvere under Sommer-OL 2016
Deltakere for Uganda under Sommer-OL 2020
Friidrettsutøvere under Sommer-OL 2020
Deltakere for Uganda under VM i friidrett 2013
Deltakere for Uganda under VM i friidrett 2015
Deltakere for Uganda under VM i friidrett 2017
Deltakere for Uganda under VM i friidrett 2019
Deltakere for Uganda under Afrikamesterskapet i friidrett 2018
Deltakere for Uganda under VM i friidrett 2022
Youssouf Hiss Bachir

Youssouf Hiss Bachir (født 1987) er en djiboutisk friidrettsutøver som konkurrerer i mellomdistanseløp. Han representerte landet sitt under VM i friidrett 2015 i Beijing, der han ble slått ut i de innledende rundene på 1500 meter.

I 2019 kom han på 12. plass på 1500 meter under VM i friidrett 2019 i Doha, Qatar.

Referanser

Eksterne lenker 
 

Djiboutiske mellomdistanseløpere
Deltakere for Djibouti under VM i friidrett 2015
Fødsler i 1987
Deltakere for Djibouti under VM i friidrett 2019
Salim Keddar

Salim Keddar (født 23. november 1993) er en algerisk friidrettsutøver som konkurrerer i mellomdistanseløp. Han representerte landet sitt under VM i friidrett 2015 i Beijing, der han ble slått ut i de innledende rundene på 1500 meter.

Referanser

Eksterne lenker 
 

Algeriske mellomdistanseløpere
Deltakere for Algerie under Sommer-OL 2016
Friidrettsutøvere under Sommer-OL 2016
Deltakere for Algerie under VM i friidrett 2015
Fødsler i 1993
Adel Mechaal

Adel Mechaal (født 5. desember 1990 i Tétouan) er en spansk friidrettsutøver og terrengløper. Han ble spansk statsborger i februar 2013, og har representert Spania etter dette.

Han representerte landet sitt under VM i friidrett 2015 i Beijing, der han ble slått ut i de innledende rundene på 1500 meter.

Mechaal representerte Spania under Sommer-OL 2020 i Tokyo på 1500 meter og kom på 5. plass i finalen.

Referanser

Eksterne lenker 
 
  Profil hos European Athletics
  Profil hos All-Athletics

Spanske mellomdistanseløpere
Spanske langdistanseløpere
Terrengløpere
EM-sølvmedaljevinnere i friidrett for Spania
Spanske mestere i friidrett
Deltakere for Spania under Sommer-OL 2016
Friidrettsutøvere under Sommer-OL 2016
Deltakere for Spania under Sommer-OL 2020
Friidrettsutøvere under Sommer-OL 2020
Deltakere for Spania under VM i friidrett 2015
Deltakere for Spania under VM i friidrett 2017
Deltakere for Spania under VM i friidrett 2019
Deltakere for Spania under EM i friidrett 2016
Deltakere for Spania under EM i friidrett 2018
Deltakere for Spania under EM i friidrett innendørs 2017
Deltakere for Spania under EM i friidrett innendørs 2021
Deltakere for Spania under VM i friidrett innendørs 2022
Europamestere i friidrett innendørs for Spania
Deltakere for Spania under Stafett-VM i friidrett 2014
Deltakere for Spania under VM i friidrett 2022
Deltakere for Spania under EM i friidrett 2022
Deltakere for Spania under EM i friidrett 2014
Morhad Amdouni

Morhad Amdouni (født 21. januar 1988) er en mellom- og langdistanseløper som representerer Frankrike. Under VM i friidrett 2015 i Beijing ble han slått ut i semifinalen på 1500 meter.  Under EM i friidrett 2018 i Berlin vant han bronsemedaljen på 5000 meter, bare slått av Jakob og Henrik Ingebrigtsen.

Kontroversielt Under maratonøvelsen for menn under Olympiske Leker i Tokyo i 2021 dytter han over hele rekken med vannflasker og tar deretter den siste vannflasken selv. Noe som førte til at han ble den mest omtalte løperen for denne hendelsen. Han ble mer omtalt enn selve gullmedaljevinneren.  Han endte på 17. plass i øvelsen. Han deltok også på  meter og kom på 9. plass.

Referanser

Eksterne lenker 
 

Fødsler i 1988
Franske mellomdistanseløpere
Europamestere i friidrett for Frankrike
EM-bronsemedaljevinnere i friidrett for Frankrike
Deltakere for Frankrike under VM i friidrett 2015
Deltakere for Frankrike under EM i friidrett 2018
Deltakere for Frankrike under Sommer-OL 2020
Friidrettsutøvere under Sommer-OL 2020
Deltakere for Frankrike under VM i friidrett 2009
Charles Philibert-Thiboutot

Charles Philibert-Thiboutot (født 31. desember 1990) er en canadisk friidrettsutøver som konkurrerer i mellomdistanseløp. Han representerte landet sitt under VM i friidrett 2015 i Beijing, der han ble slått ut i semifinalen på 1500 meter.

Referanser

Eksterne lenker 
 
 

Canadiske mellomdistanseløpere
Deltakere for Canada under Sommer-OL 2016
Friidrettsutøvere under Sommer-OL 2016
Deltakere for Canada under VM i friidrett 2015
Deltakere for Canada under VM i friidrett 2022
Fødsler i 1990
Yassine Bensghir

Yassine Bensghir (født 3. januar 1983) er en marokkansk friidrettsutøver som konkurrerer i mellomdistanseløp. Han representerte landet sitt under VM i friidrett 2015 i Beijing, der han ble slått ut i semifinalen på 1500 meter.

Referanser

Eksterne lenker 
 

Marokkanske mellomdistanseløpere
Deltakere under VM i friidrett 2015
Friidrettsutøvere under Sommer-OL 2008
Deltakere for Marokko under Sommer-OL 2008
Timothy Cheruiyot

Timothy Cheruiyot (født 20. november 1995) er en kenyansk friidrettsutøver som konkurrerer i mellomdistanseløp. Han representerte landet sitt under VM i friidrett 2015 i Beijing, der han ble nummer 7 på 1500 meter. Han tok sølv på distansen under VM i friidrett 2017, og i VM i friidrett 2019 ble han verdensmester.

Referanser

Eksterne lenker 
 

Kenyanske mellomdistanseløpere
Verdensmestere i friidrett for Kenya
Sølvmedaljevinnere under samveldelekene for Kenya
Deltakere for Kenya under VM i friidrett 2015
Deltakere for Kenya under Stafett-VM i friidrett 2015
Deltakere for Kenya under VM i friidrett 2017
Deltakere for Kenya under Afrikamesterskapet i friidrett 2018
Deltakere for Kenya under Samveldelekene 2018
Friidrettsutøvere under Samveldelekene 2018
Deltakere for Kenya under VM i friidrett 2019
Deltakere for Kenya under Sommer-OL 2020
Friidrettsutøvere under Sommer-OL 2020
Medaljevinnere under Sommer-OL 2020
Deltakere for Kenya under VM i friidrett 2022
Deltakere for Kenya under Samveldelekene 2022
Friidrettsutøvere under Samveldelekene 2022
Liste over ordførere i Iveland

Liste over ordførere i Iveland er en liste over ordførerne i Iveland kommune. 

Terje Møkjåland 2021–
Gro-Anita Mykjåland 2011–2021
Ole Magne Omdal 1995–2011
Karstein Lie 1972–1979
Olav Andreas Vatnestrøm 1962–1968
Einar Iveland 1934–1942, 1945–1950

Referanser 

 
Iveland
Abdelati El Guesse

Abdelati El Guesse (født 27. februar 1993) er en marokkansk friidrettsutøver som konkurrerer i mellomdistanseløp. Han representerte landet sitt under VM i friidrett 2015 i Beijing, der han ble slått ut i de innledende rundene på 800 meter.

Referanser

Eksterne lenker 
 

Fødsler i 1993
Marokkanske mellomdistanseløpere
Deltakere for Marokko under Sommer-OL 2016
Friidrettsutøvere under Sommer-OL 2016
Deltakere for Marokko under Sommer-OL 2020
Friidrettsutøvere under Sommer-OL 2020
Deltakere for Marokko under VM i friidrett 2015
Deltakere for Marokko under VM i friidrett 2017
Deltakere for Marokko under VM i friidrett 2022
Andreas Almgren

Andreas Almgren (født 12. juni 1995) er en svensk friidrettsutøver som konkurrerer i mellomdistanseløp. Han representerte landet sitt under VM i friidrett 2015 i Beijing, der han ble slått ut i de innledende rundene på 800 meter.

Referanser

Eksterne lenker 
 

Svenske mellomdistanseløpere
Deltakere for Sverige under EM i friidrett 2014
Deltakere for Sverige under VM i friidrett 2015
Deltakere for Sverige under EM i friidrett 2022
Reinhardt van Rensburg

Reinhardt van Rensburg (født 23. mars 1992) er en sørafrikansk friidrettsutøver som konkurrerer i mellomdistanseløp. Han representerte landet sitt under VM i friidrett 2015 i Beijing, der han ble slått ut i de innledende rundene på 800 meter.

Referanser

Eksterne lenker 
 

Sørafrikanske mellomdistanseløpere
Deltakere for Sør-Afrika under Sommer-OL 2016
Friidrettsutøvere under Sommer-OL 2016
Deltakere under VM i friidrett 2015
Fødsler i 1992
Josh Ralph

Josh Ralph (født 27. oktober 1991) er en australsk friidrettsutøver som konkurrerer i mellomdistanseløp. Han representerte landet sitt under VM i friidrett 2015 i Beijing, der han ble slått ut i de innledende rundene på 800 meter.

Referanser

Eksterne lenker 
 

Australske mellomdistanseløpere
Deltakere under VM i friidrett 2015
Fødsler i 1991
Kyle Langford

Kyle Langford (født 2. februar 1996) er en britisk friidrettsutøver som konkurrerer i mellomdistanseløp. Han representerte landet sitt under VM i friidrett 2015 i Beijing, der han ble slått ut i de innledende rundene på 800 meter.

Referanser

Eksterne lenker 
 

Britiske mellomdistanseløpere
Deltakere for Storbritannia under VM i friidrett 2015
Fødsler i 1996
Deltakere for Storbritannia under VM i friidrett 2017
Deltakere for England under Samveldelekene 2018
Piratpartiet (Island)

Denne artikkelen omtaler det islandske politiske partiet, for andre politiske partier i andre land med samme navn, se Piratpartiet.

Píratar (Norsk: Piratpartiet) er et politisk parti i Island, grunnlagt 24. november 2012 som på kort tid har vokst til et stort parti og har ledet i flere meningsmålinger. Partiet representeres i Alltinget av partileder og dikter Birgitta Jónsdóttir, Jón Þór Ólafsson og Helgi Hrafn Gunnarsson. Ved Alltingsvalget 2013 fikk de 5.2 prosent av stemmerne og tre mandater. 
I mars 2015 fikk partiet 23.9 prosent i den månedlige meningsmåling fra det islandske analyseinstitutt MMR.

Valgresultat

Alltinget

Referanser

Eksterne lenker 
 

Politiske partier på Island
Politiske partier etablert i 2012
Piratpartier
2012 på Island
Antoine Gakeme

Antoine Gakeme (født 24. desember 1991 i Musongati i provinsen Rutana) er en burundisk friidrettsutøver som konkurrerer i mellomdistanseløp. Hans fremste internasjonale meritt er sølv på 800 meter ved VM i friidrett innendørs 2016.

Idrettskarriere
2009
Gakeme markerte seg første gang internasjonalt ved juniorafrikamesterskapet i friidrett 2009, der han kom på 8.-plass på 800 meter med tiden 1:55,08.

2013
Etter noen år uten konkurranser deltok han igjen ved VM i friidrett 2013 i Moskva. Der satte han personlig rekord på 800 meter både i innledningsheatet (1:46,70) og i semifinalen (1:45,39), men fikk 10. beste tid sammenlagt i semifinalene, og nådde ikke finalen. 

2014
Ved Afrikamesterskapet i friidrett 2014 nådde han finalen, og kom på syvendeplass, 1,2 sekunder bak Nijel Amos som vant denne distansen. 

2015
Han deltok ved Europacupen i friidrett for klubblag 2015 i Mersin i Tyrkia, der han konkurrerte for sin klubb Playas de Castellon. Der vant han 800 meter individuelt, med ny mesterskapsrekord på 1:34,77 Playas de Castellon vant 4 x 400 meter stafett, og laget hans vant også lagkonkurransen sammenlagt. I juli satte han personlig rekord med tiden 1:44,09 ved et stevne i Madrid. Han kvalifiserte seg til VM i friidrett 2015, der han også deltok på 800 meter, men med 22. beste tid i semifinalen ble han ikke kvalifisert til finalen. 

2016
Den 30. januar 2016 satte Gakeme personlig rekord på 1500 meter innendørs med 3:52,58, og 17. februar satte han personlig rekord på 1000 meter med 2:20,25. Han deltok ved VM i friidrett innendørs 2016 i mars, og kom der på 2.-plass på 800 meter, kun slått av Boris Berian fra USA.

Referanser

Eksterne lenker 
 
  Profil hos All-Athletics
  Profil hos European Athletics

Burundiske mellomdistanseløpere
Deltakere for Burundi under Sommer-OL 2016
Friidrettsutøvere under Sommer-OL 2016
Deltakere for Burundi under VM i friidrett 2013
Deltakere for Burundi under VM i friidrett 2015
Deltakere for Burundi under VM i friidrett 2017
Personer fra provinsen Rutana
Deltakere for Burundi under Afrikamesterskapet i friidrett 2014
Bildeprogramloven

Lov om beskyttelse av mindreårige mot skadelige bildeprogram mv., uoffisiell korttittel bildeprogramloven, er en norsk lov som har til formål å beskytte mindreårige mot skadelig påvirkning fra levende bilder. Loven ble vedtatt av Stortinget i desember 2014 og sanksjonert av kongen i februar 2015. Den trådte i kraft 1. juli 2015.

Loven fastsetter aldersgrenser for tilgjengeliggjøring av bildeprogrammer og kinofilmer. For kinofilmer settes aldersgrensen av Medietilsynet ved forhåndskontroll.

1. januar 2023 oppheves den statlige forhåndskontrollen av kinofilm. I stedet skal aldersgrensene fastsettes av filmens distributør.

Referanser

Eksterne lenker
 Lovdata

Norske lover
Sensur
Lover av 2015
Cheloninae

se systematisk inndeling

Cheloninae er en gruppe som hører til familien Braconidae blant parasittvepsene og er en familie i ordenen vepser.

Utseende 
Små til middelsstore (1,8-6 millimeter), gjerne svarte snyltevepser, bakkroppen ofte rødlig. Hodet er påfallende stort og kantete. På bakkroppen er tre ledd vokst sammen på ryggsiden og danner et skjold over bakkroppen.

Levevis 
De er parasitoider som lever enkeltvis i larver av sommerfugler, mest småsommerfugler som viklere og mott med larver som lever inne i planter. Hunnen legger egg på sommerfuglens egg, men larven begynner ikke sin utvikling før sommerfugl-larven er klekket.

Systematisk inndeling / europeiske arter 

 ordenen vepser, Hymenoptera
 gruppen stilkvepser, Apocrita 
 gruppen Ichneumonoidea
 familien Braconidae
 underfamilien Cheloninae med 21 arter i Norge. Slekter som forekommer i Europa :
 slekten Ascogaster Wesmaël, 1835 - i Norge:
 Ascogaster abdominator (Dahlbom, 1833)
 Ascogaster annularis (Nees, 1816)
 Ascogaster klugii (Nees, 1816)
 Ascogaster quadridentata Wesmaël, 1835 
 Ascogaster rufipes (Latreille, 1809) (Riedel & Hansen 2014)
 Ascogaster scabricula (Dahlbom, 1833)
 Ascogaster varipes Wesmaël, 1835 (Riedel & Hansen 2014)
 slekten Chelonus Panzer, 1806 - i Norge:
 Chelonus annulatus (Nees, 1816)
 Chelonus annulipes Wesmaël, 1835
 Chelonus bidentulus Thomson, 1874
 Chelonus brachyurus Thomson, 1874
 Chelonus contractus (Nees, 1816) (Riedel & Hansen 2014)
 Chelonus inanitus (Linnaeus, 1767)
 Chelonus lissogaster Tobias, 1972 (Riedel & Hansen 2014)
 Chelonus rugicollis Thomson, 1874 (Riedel & Hansen 2014)
 Chelonus scabrator (Fabricius, 1793)
 Chelonus sulcatus Hurine, 1807 (Riedel & Hansen 2014)
 slekten Phanerotoma Wesmaël, 1838 - i Norge:
 Phanerotoma dentata (Panzer, 1805) (Riedel & Hansen 2014)
 slekten Phanerotomella Szépligeti, 1900

Referanser

Kilder 
 Tree of Life Braconidae
 Ottesen, P.S. (1993, revidert 1999) Norske insekter og deres artsantall. NINA utredning 55: 1-40. 
 Cheloninae of the Afrotropical Region

Eksterne lenker 
 

Vepser
Braconidae
Jimmy Morales

Jimmy Morales (født 18. mars 1969 i Guatemala by) er en guatemalansk skuespiller, forfatter, produsent, regissør og politiker (FCN-Nación). Han var Guatemalas president fra 14. januar 2016 til 14. januar 2020.

Oppvekst og utdanning 
Morales kommer fra en fattig familie og er evangelikalsk kristen. Han har utdanning innen Business Administration fra Universidad de San Carlos de Guatemala og teologi.

Politisk karriere 
Jimmy Morales stilte til valg som ordfører i kommunen Mixco i Guatemala i 2011, for det politiske partiet Frente de Convergencia Nacional (FCN-Nación), men ble ikke valgt inn. 10. mars 2013 ble han valgt til generalsekretær for partiet Frente de Convergencia Nacional. 17. mai 2015, kunngjorde han at han stilte som presidentkandidat ved valget høsten 2015. Han ble opprinnelig sett på som en outsider, men fikk overraskende 23.99% og mest stemmer i presidentvalget. Han gikk dermed videre til andre valgomgang mot Sandra Torres. Han ble valgt til Guatemalas president 25. oktober, etter å ha fått 67.43% i andre valgomgang. Han ble sett på som en svært konservativ politiker og profilerte seg som motstander av korrupsjon. Han stilte med slagordet «Hverken korrupt eller tyv» (Ni corrupto, ni ladrón). Han identifiserte seg som nasjonalist, støtter dødsstraff og var motstander av abort. Han har i tillegg sagt at han fornekter folkemordet på Ixilfolket.

Referanser

Eksterne lenker 
 
 
 

Guatemalanske politikere
Personer fra Ciudad de Guatemala
Sofie Lindstrøms pikeskole

Sofie Lindstrøms pikeskole var en privatskole for piker fra middel- og overklassen i Bergen. Den ble opprettet i 1881, og nedlagt i 1928.

Skolen fungerte som en femårig middelskole med forskole, og hadde i tillegg voksenundervisning i matstell. Det er uklart hvor skolen hadde sine første lokaler. Frøken Sofie Dorothea Irgens Lindstrøm, født i 1849, død i Bergen i 1942, kom opprinnelig fra Lærdalsøyri, og fikk sin utdannelse i Stockholm. Hun reiste et eget bygg til skolen i det som den gang var Nordre Fosswinckels gate 3, nåværende Rosenbergsgaten 35. Skolen flyttet inn i nybygget i 1890. Senere styrte hun skolen sammen med Johanne Gjertsen. Skolen ble overtatt av Bergen kommune fra skoleåret 1921/22. Etter nedleggelsen i 1928 ble lokalene brukt til maskinistskole. 

I 1976 overtok Universitetet i Bergen huset for å benytte det som lesesal og arbeidsrom, og i en periode fram til 2003 hadde bygningen navnet Stein Rokkans hus. Etter at huset ble vernet, ble det omdøpt til Sofie Lindstrøms hus.

Referanser

Kilder
 Folketelling 1891
 Folketelling for 1910
 Folketelling fra 1900
 Arkiv etter Bygningssjefen i Bergen kommune, gnr/bnr 164/617.
 Artikkel i BT
 Bergen byleksikon
 Universitetet i Bergen

Skoler i Bergen
Privatskoler
Etableringer i 1881
Opphør i 1928